open-index/open-wikipedia-markdown huggingface dataset:
Ζακ Μούσχαλ

thumb|right|300px|Ζακ Μούσχαλ: "Σημάδι Φωτός". Βρυξέλλες, Πορτ ντε Ναμύρ.
Ο **Ζακ Μούσχαλ** (*Jacques Moeschal*, Ουκλ 31 Ιουλίου 1913 – Ιξέλ 24 Δεκεμβρίου  2004) ήταν Βέλγος γλύπτης, καθηγητής της Ακαδημίας Καλών Τεχνών των Βρυξελλών από το 1946 ως το 1978. Σπούδασε αρχιτεκτονική και γλυπτική στην Ακαδημία των Βρυξελλών (1929 – 1941). Επηρεάστηκε από το χαρακτήρα της αρχαίας τέχνης της κλασικής Ελλάδας και της φαραωνικής Αιγύπτου. Τα έργα του, αποφεύγοντας κλασικιστικές απομιμήσεις, είναι αφηρημένες μνημειακές συνθέσεις, απόλυτα προσαρμοσμένες στο φυσικό περιβάλλον τους. Η τέχνη του χαρακτηρίζεται συχνά ως «αρχιτεκτονική γλυπτική» (sculpture architectonique).

Ανάμεσα στις πιο γνωστές υπαίθριες δημιουργίες του Ζακ Μούσχαλ, που έχουν τοποθετηθεί σε περίοπτους χώρους των Βρυξελλών, είναι: «Το Σινιάλο του Ζέλικ» (Le Signal de Zellik, 1963), μια γιγαντιαία κατασκευή από μπετόν, ύψους 23 μέτρων, στον κόμβο ενός αυτοκινητόδρομου προς την Οστάνδη; «Οι Εννέα Επαρχίες» (Les Neuf Provinces, 1969), ένα ανάγλυφο από ανοξείδωτο ατσάλι στον τοίχο επάνω της Credit Communal (σήμερα Dexia), ορατό σε όλους τους διερχόμενους από τη λεωφόρο Βοτανικού Κήπου (Blvd du Jardin botanique); το «Σημάδι φωτός» (Signe de lumiere, 1999), το πιο ποιητικό έργο του, που αποτελείται από τρεις υπερμοντέρνες στήλες ύψους 10 μέτρων, τοποθετημένο σε εμφανές σημείο στον πολυσύχναστο οδικό κόμβο Πορτ ντε Ναμύρ (Porte de Namur) των Βρυξελλών; «Οδός των αιθέρων» (Voie des airs, 2002) στο διεθνές αεροδρόμιο Ζάβεντεμ των Βρυξελλών. 

## Παραπομπές


## Πηγές
* Gwennaelle Gribaumont: “Bruxelles: 200 sculptures se racontent”, pp. 166 - 167, Editions Aparte, Bruxelles, 2008.

## Εξωτερικοί σύνδεσμοι
* 

Κατηγορία:Βέλγοι γλύπτες
Διοφαντική εξίσωση

Στην θεωρία αριθμών, **διοφαντική εξίσωση** ονομάζεται οποιαδήποτε πολυωνυμική εξίσωση με ακέραιους συντελεστές για την οποία ζητούμε μόνο ακέραιες λύσεις.
Ο όρος "διοφαντική" είναι προς τιμήν του μαθηματικού του τρίτου αιώνα Διόφαντου τον Αλεξανδρέα, που ασχολήθηκε με αυτού του τύπου τις εξισώσεις. 

## Παραδείγματα διοφαντικών εξισώσεων

### Γραμμική διοφαντική εξίσωση

Οι γραμμικές διοφαντικές εξισώσεις είναι εξισώσεις της μορφής
:ax + by = c, 
όπου a, b, c είναι δοσμένοι ακέραιοι. Η αναγκαία και ικανή συνθήκη για την ύπαρξη λύσεων είναι ο μέγιστος κοινός διαιρέτης των (a,b) να διαιρεί το c.

Επιπλέον είναι γνωστό ότι αν (x_0, y_0) είναι μία λύση της διοφαντικής εξίσωσης τότε το σύνολο των λύσεων της εξίσωσης δίνεται από τα ακέραια ζεύγη (x, y) όπου 
:x = x_0 + \frac{b}{d}t και y = y_0 - \frac{a}{d} t, για κάθε ακέραιο t \in \Z
όπου d είναι ο ΜΔΚ των α και β.

### Πυθαγόρειες τριάδες
Οι λύσεις της διοφαντικής εξίσωσης 
:x^2 + y^2 = z^2, 
ονομάζονται Πυθαγόρειες τριάδες, καθώς ικανοποιούν το Πυθαγόρειο θεώρημα, δηλαδή είναι τα μήκη πλευρών ενός ορθογωνίου τριγώνου. Για παράδειγμα, η τριάδα (x, y, z) = (3, 4, 5) είναι Πυθαγόρεια καθώς 3^2 + 4^3 = 5^2. Από τους αρχαίους χρόνους είναι γνωστό ότι υπάρχουν άπειρες Πυθαγόρειες τριάδες καθώς και η μορφή τους.

Γενίκευση τους είναι οι Πυθαγόρειες τετράδες, δηλαδή οι λύσεις της διοφαντικής εξίσωσης 
:x^2 + y^2 + z^2 = w^2.

### Τελευταίο θεώρημα του Φερμά
Το τελευταίο θεώρημα του Φερμά ασχολείται με την γενίκευση των Πυθαγορείων τριάδων μεγαλύτερες δυνάμες, δηλαδή τις λύσεις της διοφαντικής εξίσωσης
:x^n + y^n = z^n.
O Άντριου Γουάιλς απέδειξε ότι για n > 3 δεν υπάρχουν θετικές ακέραιες λύσεις 

### Η εικασία Έρντος-Στράους
Η εικασία Έρντος-Στράους λέει ότι η διοφαντική εξίσωση 
:\frac{4}{n} = \frac{1}{x} + \frac{1}{y} + \frac{1}{z} 
έχει λύσεις για κάθε n \geq 2. Προς το παρόν αυτό έχει επαληθευφθεί για όλα τα n \leq 10^{17}.

### Εξίσωση Πελ
Η εξίσωση Πελ είναι η διοφαντική εξίσωση 
:x^2 - ny^2 = \pm 1,
που μελετήθηκε από τον μαθηματικό Τζον Πελ και παλαιότερα από τον Βραχμαγκούπτα και τον Φερμά.

### Αριθμοί των ταξί
Οι αριθμοί των ταξί είναι σχετίζεται με το πλήθος των τετράδων που ικανοποιούν την διοφαντική εξίσωση 
:x^3 + y^3 = z^3 + w^3.

### Κινεζικό θεώρημα υπολοίπων
Το κινεζικό θεώρημα υπολοίπων λύνει το σύστημα των εξής διοφαντικών εξισώσεων 
:x = a_1 + y_1 n_1,
:\qquad \vdots
:x = a_k + y_k n_k,
με αγνώστους τα x, y_1, \ldots, y_k, και τα a_1, \ldots, a_k ακεραίους και τα n_1, \ldots, n_k σχετικά πρώτους μεταξύ τους.

## Δείτε επίσης
* Γραμμική διοφαντική εξίσωση
* Κινεζικό Θεώρημα Υπολοίπων

## Παραπομπές
Europe (συγκρότημα)

Οι ***Europe*** είναι σουηδικό ροκ συγκρότημα που ιδρύθηκε στο Ούπλαντς Βέσμπι (*Upplands Väsby*) το 1979, τότε με το όνομα *Force*, από τον τραγουδιστή Τζόι Τέμπεστ (*Joey Tempest*), τον κιθαρίστα Τζον Νόρουμ (*John Norum*) και τον ντράμερ Τόνι Ρένο (*Tony Reno*). Αν και το συγκρότημα συνδέθηκε ευρέως με το γκλαμ μέταλ, ο ήχος του συνδυάζει στοιχεία από το χέβι μέταλ και το χαρντ ροκ. Από την ίδρυσή τους, οι *Europe* έχουν κυκλοφορήσει οκτώ δίσκους, τρεις δίσκους με λάιβ (*live albums*), τρεις δίσκους με επιλογές (*compilations*) και δεκαεπτά βίντεο.

Έγιναν διεθνώς γνωστοί τη δεκαετία του 1980 με τον τρίτο τους δίσκο, το *[[The Final Countdown]]* (1986), το οποίο είχε σημαντική εμπορική επιτυχία και πούλησε πάνω από τρία εκατομμύρια αντίτυπα στις Ηνωμένες Πολιτείες. Οι *Europe* ήταν ένα από τα πιο πετυχημένα συγκροτήματα του της δεκαετίας του 80 και πούλησαν πάνω από 20 εκατομμύρια δίσκους παγκοσμίως. Το συγκρότημα πέτυχε δύο του δίσκοι να βρεθούν στο στους κορυφαίους 20 στη λίστα *[[Billboard 200]]* (*The Final Countdown* και *[[Out of This World]]*) καθώς και δύο σινγκλ στα κορυφαία 10 στη λίστα *[[Billboard Hot 100]]* (*[[The Final Countdown (τραγούδι)|The Final Countdown]]* and *[[Carrie]]*).

Οι *Europe* διαλύθηκαν το 1992, επανενώθηκαν προσωρινά για μία συναυλία στη Στοκχόλμη την παραμονή της πρωτοχρονιάς του 2000 στην οποία συμμετείχαν και οι δύο κιθαρίστες (John Norum - Kee Marcello) και ανακοίνωσαν την επίσημη επανένωσή τους το 2003. Από τότε οι *Europe* εξέδωσαν τους παρακάτω δίσκους:
* *Start from the Dark (2004)* 
* *Secret Society (2006)*
* *Last Look at Eden (9 Σεπτεμβρίου 2009)*
* *Bag of Bones (2012)*
* *War of Kings (2015)*

## Παραπομπές


## Εξωτερικοί σύνδεσμοι

* 

Κατηγορία:Σουηδικά μουσικά συγκροτήματα
Κατηγορία:Σουηδικά heavy metal συγκροτήματα
Κατηγορία:Σουηδικά progressive metal συγκροτήματα
Κατηγορία:Σουηδικά power metal συγκροτήματα
Κατηγορία:Σουηδικά rock συγκροτήματα
Κατηγορία:Blues rock συγκροτήματα
Ίσμαρος

Με το όνομα **Ίσμαρος** αναφέρονται τα παρακάτω:
*Ίσμαρος (όρος), βουνό της Θράκης
*Ίσμαρος (αρχαία πόλη), αρχαία πόλη της Θράκης κοντά στη Μαρώνεια
*Ίσμαρος (μυθολογία), μυθικός βασιλιάς της Θράκης

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Αλάγνι (αποσαφήνιση)

Με το όνομα **Αλάγνι** αναφέρονται δύο οικισμοί της Ελλάδας:
*Αλάγνι Ηρακλείου, χωριό της Περιφερειακής Ενότητας Ηρακλείου
*Αλάγνι (Λάγενι) Φλώρινας, ο οικισμός Τριανταφυλλιά της Περιφερειακής Ενότητας Φλώρινας
Ζακ Μαρέν

thumb|right|300px|Ζακ Μαρέν: "Φιλανθρωπία, μητέρα με παιδιά". Βρυξέλλες, Παρκ Ρουαγιάλ
Ο **Ζακ Μαρέν** (Jacques Marin, Βρυξέλλες 1877 – Νιβέλ 1950) ήταν Βέλγος γλύπτης. Σπούδασε, με αρκετές διακοπές των σπουδών του, από το 1889 ως το 1906 στη Βασιλική Ακαδημία των Βρυξελλών, ενώ έπαιρνε παράλληλα μέρος σε πολλούς επίσημους διαγωνισμούς. Κέρδισε το βραβείο της Βασιλικής Ακαδημίας των Βρυξελλών το 1895 και το 1901, καθώς και το τρίτο (1897, 1906) και το δεύτερο (1903) Βραβείο της Ρώμης (Prix de Rome).

Το ταλέντο του Ζακ Μαρέν σύντομα αναγνωρίστηκε, ενώ το ύφος των έργων του θυμίζει αυτό του Βέλγου γλύπτη Ζεφ Λαμπώ (Jef Lambeaux, 1852 - 1908). Ιδιαίτερη προτίμηση είχε σε γλυπτές απεικονίσεις γυναικών, παιδιών ή εφήβων. Παράλληλα με την καλλιτεχνική του δημιουργία, ο Ζακ Μαρέν είχε πλούσια ακαδημαϊκή καριέρα: διευθυντής της Ακαδημίας της βελγικής πόλης Τιρλεμόν (Tirlemont) από το 1912 ως το 1935, καθηγητής της Ακαδημίας των Βρυξελλών από το 1919 ως το 1947, καθώς και διευθυντής της Ακαδημίας από το 1941 ως το 1944.
## Τα πιο αξιόλογα έργα του
Στα πιο αξιόλογα έργα του, που βρίσκονται σε δημόσιους χώρους των Βρυξελλών, ανήκει το γλυπτό «Φιλανθρωπία, μητέρα με παιδιά» (Βασιλικό Πάρκο, Βρυξέλλες), σε λευκό μάρμαρο, όπου παριστάνεται μια μάνα να αγκαλιάζει στοργικά τα τρία παιδιά της. Ένα δεύτερο έργο του είναι η «Κρήνη του Βαρόνου Ορτά», που φιλοτεχνήθηκε από τον Ζακ Μαρέν το 1923 προς τιμήν του διάσημου Βέλγου αρχιτέκτονα Βικτόρ Ορτά (Victor Horta, 1861 - 1947). Αποτελείται από ένα ανάγλυφο σε γκρίζο μάρμαρο, με σαφείς αναφορές στο βελγικό στυλ της αρ-νουβώ, όπου απεικονίζονται δυο ναϊάδες να αδειάζουν ένα δοχείο με νερό, ενώ οι δυο πλευρές της βάσης του κοσμούνται με δυο μπρούντζινα παιδάκια (putti) πάνω σε γιγάντιες χελώνες. 

## Παραπομπές


## Πηγές
* Gwennaelle Gribaumont: “Bruxelles: 200 sculptures se racontent”, pp.&nbsp;58 & 93, Editions Aparte, Bruxelles, 2008.

## Εξωτερικοί σύνδεσμοι
* 

Κατηγορία:Βέλγοι γλύπτες
Επαρχία Εορδαίας

Η **Επαρχία Εορδαίας** (ή λανθασμένα Επαρχία Πτολεμαΐδας, παλαιότερα Επαρχία Καϊλαρίων) ήταν μία από τις τρεις επαρχίες του Νομού Κοζάνης και σήμερα ευρύτερα γνωστή ως γεωγραφική περιοχή. Καταλάμβανε το βόρειο τμήμα του νομού και έδρα της ήταν η Πτολεμαΐδα. Οι δυο υπόλοιπες επαρχίες ήταν η Επαρχία Κοζάνης και η Επαρχία Βοΐου ή *Ανασελίτσας* στα δυτικά του νομού.

## Διοικητικές μεταβολές

Προσαρτήθηκε στην Ελλάδα το 1912 μετά την επιτυχή κατάληξη για την ελληνική κυβέρνηση των Βαλκανικών Πολέμων. Η επαρχία στην αρχή ονομαζόταν Επαρχία Καϊλαρίων μέχρι την αλλαγή του ονόματος της επαρχίας το 1927  και η οποία τελικώς καταργήθηκε το 1997 με το Σχέδιο Καποδίστριας. Στην θέση της δημιουργήθηκαν οι δήμοι Πτολεμαΐδας, Αγίας Παρασκευής, Μουρικίου, Βερμίου και η κοινότητα Βλάστης. Με το σχέδιο Καλλικράτης που εφαρμόστηκε το 2011, η επαρχία αποτέλεσε πάλι αυτοδιοικούμενη μονάδα ως Δήμος Εορδαίας.

## Ιστορία

Το όνομα της διοικητικής περιφέρειας το δανείζεται η επαρχία από την αρχαία περιοχή της Άνω Μακεδονίας, την Εορδαία. Σήμερα η ιστορική γεωγραφική περιοχή είναι διαμελισμένη ανάμεσα στις Περιφερειακές Ενότητες Κοζάνης, όπου περιλαμβάνει το μεγαλύτερο μέρος της Αρχαίας Εορδαίας, άλλα και την σύγχρονη πόλη της Πτολεμαΐδας, η οποία είναι το σύγχρονο διοικητικό κέντρο ολόκληρης της περιοχής, Φλώρινας, η οποία περιλαμβάνει το βόρειο τμήμα της αρχαίας Εορδαίας με τις τέσσερις λίμνες, Ζάζαρη και Χειμαδίτιδα στα δυτικά και Βεγορίτιδα και Πετρών ή Αμυνταίου, στα ανατολικά, και σημαντικά σύγχρονα διοικητικά κέντρα τις κωμοπόλεις Αμύνταιο και Νυμφαίο, ενώ ένα πολύ μικρό μέρος της περιοχής ανήκει σήμερα διοικητικά στην Πέλλα, με σημαντικούς οικισμούς την Άρνισσα και τον Άγιο Αθανάσιο.

Σύλλογοι της περιοχής και σημαντική μερίδα του πληθυσμού, πριν την κατάργηση του νομών με το σχέδιο Καλλικράτης και την υπαγωγή του Νομού Κοζάνης στην διευρυμένη περιφέρεια Δυτικής Μακεδονίας, αξίωναν την δημιουργία ενός ξεχωριστού νομού Εορδαίας που θα περιλαμβάνει δήμους της ιστορικής επαρχίας.

## Οικισμοί της Εορδαίας
**[[Δήμος Εορδαίας]]**
* Βλάστη
* Άγιος Χριστόφορος
* Εμπόριο
* Ανατολικό Βερμίου
* Πύργοι
* Άρδασσα
* Περδίκκας
* Κομνηνά
* Σπηλιά
* Ασβεστόπετρα
* Ολυμπιάδα
* Μηλοχώρι
* Φούφας
* Ερμακιά
* Κόμανος
* Παλιά Αμπέλια
* Πτολεμαΐδα
* Μαυροπηγή
* Προάστιο

**[[Δήμος Αμυνταίου]]**
* Φιλώτας
* Αντίγονο
* Λεβαία (ή Λακκιά)
* Φαράγγι
* Βέγορα
* Λιμνοχώρι
* Σωτήρας

**[[Δήμος Έδεσσας]]**
* Άνω Γραμματικό
* Κάτω Γραμματικό
* Περαία

**[[Δήμος Κοζάνης]]**
* Ποντοκώμη

## Πληθυσμιακά στοιχεία

## Δείτε επίσης εσωτερικούς συνδέσμους με την ίδια ονομασία
*Επαρχίες της Ελλάδας
*Δήμος Εορδαίας
*Αρχαία Εορδαία
*Αρχαία πόλη Εορδαία
*Ιερά Μητρόπολις Φλωρίνης, Πρεσπών και Εορδαίας

## Αθλητικές ενώσεις με την ίδια ονομασία
*Εορδαϊκός

## Εξωτερικοί σύνδεσμοι με την ίδια ονομασία
* Ιστοσελίδα Δήμου Εορδαίας
* Ιστοσελίδα εφημερίδας: Πτολεμαίος: Καθημερινή, Εορδαϊκός Παλμός: Εβδομαδιαία
* Eordaia.Com: Ηλεκτρονική εφημερίδα: Τα Νέα της Εορδαίας 
* Eordaia.Org: Ηλεκτρονική εφημερίδα: Τα Νέα της Πτολεμαΐδας 

## Παραπομπές-Σημειώσεις


Κατηγορία:Επαρχίες του Νομού Κοζάνης
Qantas Airways

thumb|right |Airbus A380 της Qantas |273x273px
Η **Qantas** (επίσημα ως *Qantas Airways Limited*) είναι ο εθνικός αερομεταφορέας της Αυστραλίας. Το αρχικό όνομα ήταν "Qantas", ένα αρκτικόλεξο για τη λέξη "Queensland and Northern Territory Aerial Services".

## Ιστορία
Η αεροπορική εταιρεία εδρεύει στο Σύδνεϋ, με κύριο κόμβο της στο αεροδρόμιο του Σίδνεϊ. Είναι η μεγαλύτερη αεροπορική εταιρεία της Αυστραλίας, είναι η παλαιότερη αεροπορική εταιρία με συνεχή λειτουργία στον κόσμο και η δεύτερη αρχαιότερη στον κόσμο συνολικά. Τα κεντρικά γραφεία της Qantas που βρίσκεται στο Κέντρο Qantas στο προάστιο της πόλης του Botany Bay, Σίδνεϊ, Νέα Νότια Ουαλία . 

Σήμερα η Qantas Airways θεωρείται τεσσάρων αστέρων αεροπορική εταιρεία από την εταιρεία ερευνών και συμβούλων αεροπορικών εταιριών Skytrax. Τα τελευταία χρόνια οι ψηφοφορίες της  Skytrax περιλαμβάνουν την Qantas airlines σταθερά στις 10 καλύτερες αεροπορικές εταιρίες ολόκληρου του κόσμου. Το 2011, η Qantas ψηφίστηκε την όγδοη καλύτερη αεροπορική εταιρεία στον κόσμο, το 2010 (έβδομη), το 2009 (έκτη),το 2008 (τρίτη),το 2007 (πέμπτη),το 2006 (δεύτερη), και το 2005 (δεύτερη).  Το 2010, η Qantas διατηρεί κατά 65 τοις εκατό των αερομεταφορών  της Αυστραλίας , ωστόσο η εταιρεία προσπαθεί να ανταγωνιστεί με άλλους αερομεταφορείς της σε διεθνείς δραστηριότητες.

## Εξωτερικοί σύνδεσμοι
*
*Η ιστοσελίδα της Qantas Airways

Κατηγορία:Αεροπορικές εταιρείες
Κατηγορία:Τουρισμός στην Αυστραλία
Πανεπιστήμιο του Βελιγραδίου

Το **Πανεπιστήμιο του Βελιγραδίου** (σερβικά: *Univerzitet u Beogradu*) είναι ένα πανεπιστήμιο στο Βελιγράδι της Σερβίας. Ιδρύθηκε το 1808 από τον Δοσιθέου Ομπράντοβιτς .
 
Έχει αναπτυχθεί σε 31 σχολές με περίπου 90.000 προπτυχιακούς και πτυχιακούς φοιτητές, δέκα ινστιτούτα και περίπου 4.500 καθηγητές και βοηθούς. Η Πανεπιστημιακή Βιβλιοθήκη είναι εξοπλισμένη με 2.500.000 περίπου τόμους και παρέχει στους φοιτητές ελεύθερη πρόσβαση στο διαδίκτυο.

## Παραπομπές


## Εξωτερικοί σύνδεσμοι
* 


Κατηγορία:Εκπαίδευση στη Σερβία
Κατηγορία:Βελιγράδι
Χαράλαμπος Γεννατάς Τσιμαράτος

Ο **Χαράλαμπος Γεννατάς Τσιμαράτος** αναφέρεται ανάμεσα στους επιφανείς Κεφαλλήνες στα «Κεφαλληνιακά Συμμικτα» του Ηλία Τσιτσέλη. Γεννημένος το 1816 στην Αγία Θέκλη, ήταν γιος του Άγγελου Γεννατά. Πέθανε σε ηλικία 68 ετών το 1884, στον τόπο που γεννήθηκε. Το πάθος και η αγάπη του τόσο για την Κεφαλονιά, όσο και για την γενέτειρα του την Αγία Θέκλη ήταν απεριόριστο. Ήταν μανιώδης συλλέκτης ιστορικών στοιχείων, χειρόγραφων, αλλά και λαογραφικών στοιχείων.

Διακρινόταν για το ζήλο του για ιστορική, βιβλική και λαογραφική έρευνα. Είχε καταφέρει να συλλέξει και να συγκεντρώσει πλήθος ιστορικών εγγράφων, ανέκδοτων έργων, εκδόσεις αρχαίων συγγραφέων, κώδικες, χειρόγραφα και στοιχεία που αφορούσαν τις τοπικές ιερές μονές και τους οίκους των ευπατρίδων, αλλά και νομίσματα, εικόνες, αρχαία αντικείμενα, κειμήλια, αντίκες, τοπικές φορεσιές και άλλα αντικείμενα ιδιαίτερης λαογραφικής αξίας.

Στην δε καταγραφή και διάσωση της τοπικής λαογραφίας έδινε ιδιαίτερη έμφαση -σε διαφοροποίηση με άλλους σύγχρονούς του- και σε αυτόν οφείλεται η διάσωση πολλών τοπικών δημοτικών τραγουδιών και στίχων. Παρόλο που ήταν κτηματίας και προερχόταν από μια οικονομικά ευκατάστατη οικογένεια -για τα δεδομένα της εποχής του- και διατηρούσε κοινωνικές σχέσεις με αρκετά δημόσια πρόσωπα της περιόδου εκείνης, όχι μόνο δε σκέφτηκε να μετεγκατασταθεί στο Ληξούρι, αλλά στην οικία του στην Αγία Θέκλη διαμόρφωσε έναν χώρο σε μουσείο. Εκεί εξέθετε ότι είχε συλλέξει και παραχωρούσε το χώρο σε όσους σύγχρονούς του μελετητές, ιστοριοδίφες, αρχαιολόγους κτλ το επιθυμούσαν. Ο Ηλίας Τσιτσελής γράφει χαρακτηριστικά: *«...εξηπηρέτησεν ουκ ολίγον τους περι την ιστορίαν της νήσου ασχολούμενους...».*
Από την Αγία Θέκλη και την οικία του Χ.Γ. Τσιμαράτου πέρα από τους ντόπιους μελετητές, πέρασαν και πολλοί ξένοι ιστορικοί και αρχαιολόγοι. Η ξένη βιβλιογραφία που αναφέρεται στη συλλογή του και σε αυτόν είναι πλούσια. Μάλιστα ο Γάλλος Όθων Rieman εδημοσίευσε και κατάλογο αυτής στο βιβλίο του Becherces Arch.,*sur les iles joniennes.II.Cephalonic*, Paris 1879, pg 67& 19.

Σε αυτόν τον ζήλο του Χαράλαμπου Γεννατά Τσιμαράτου οφείλεται η διάσωση από βέβαιη καταστροφή πολλών στοιχείων ανεκτίμητης ιστορικής αξίας. Για την ιστορία του νησιού σημαντικής λαογραφικής αξίας ήταν και τα χειρόγραφά του, όπου μανιωδώς κατέγραφε πλήθος στοιχείων. Σήμερα, η συλλογή του βρίσκεται κατά ένα μέρος στην Εθνική Βιβλιοθήκη της Ελλάδος, στη Δημοτική Βιβλιοθήκη Πειραιά, καθώς και σε άλλα μουσεία. 

Ο Χαράλαμπος Γεννατάς Τσιμαράτος σε όλη την διάρκεια της ζωής του, τη συλλογή του την εξέθετε στο μουσείο που διατηρούσε στην οικία του, στην Αγία Θέκλη. Μετά τον θάνατό του δωρίστηκε στο Δημόσιο και μέχρι και σήμερα εκτίθεται σε διάφορα Μουσεία. 

## Εξωτερικοί σύνδεσμοι
Σύνδεσμοι της Εθνικής Βιβλιοθήκης, όπου υπάρχει η καταγραφή του μέρος της συλλογής του Χ. Γεννατά Τσιμαράτου.

* https://web.archive.org/web/20110319115614/http://www.nlg.gr/xeir/Names.asp?id=%2A&no=0&ltr=%C3%81
* http://www.nlg.gr/xeir/All1.asp?id=17569&pg=0
* https://library.piraeus.gov.gr/webopac/Vubis.csp

Κατηγορία:Έλληνες λόγιοι του 19ου αιώνα
Πρασούδα Τήλου

Η **Πρασούδα** είναι μια πολύ μικρή βραχονησίδα που βρίσκεται πάρα πολύ κοντά στις δυτικές ακτές της Τήλου, στα βορειοανατολικά της νησίδας Γάϊδαρος Λιβαδιών. Έχει έκταση 0,0116 τ.χλμ., είναι βραχώδης και έχει ακανόνιστο σχήμα. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: *Falco eleonorae* και *Sylvia rueppelli*.

## Εξωτερικοί σύνδεσμοι

* Χάρτης της Τήλου από τον ιστότοπο του Δήμου Τήλου
* Nisos Tilos Kai Nisides: Antitilos, Pelekousa, Gaidouronisi, Giakoumis, Agios Andreas, Prasouda, Nisi in Greece

## Παραπομπές


Κατηγορία:Βραχονησίδες της Τήλου
Γάιδαρος Λιβαδειών Τήλου

*Για το νησάκι με το ίδιο όνομα στην Τήλο δείτε το λήμμα: [[Γάιδαρος Μεγάλου Χωριού Τήλου]]*

Ο **Γάιδαρος** είναι μια μικρή νησίδα που βρίσκεται πάρα πολύ κοντά στις ανατολικές ακτές της Τήλου. Είναι βραχώδης και έχει μακρόστενο σχήμα. Ολόκληρη η νησίδα έχει βραχώδεις ακτές και οι ανατολικές μάλιστα είναι πολύ απότομες.

## Παραπομπές


Κατηγορία:Βραχονησίδες της Τήλου
Thai Airways International

thumb|right|250px|Boeing της Thai Airways προσγειώνεται στο Πουκέτ
Η **Thai Airways International** είναι ο εθνικός αερομεταφορέας και η μεγαλύτερη αεροπορική εταιρεία της Ταϊλάνδης.Ιδρύθηκε το 1988, τα κεντρικά γραφεία της εταιρείας βρίσκονται στην Μπανγκόκ και η έδρα των αεροσκαφών της εταιρίας βρίσκεται στο αεροδρόμιο Σουβαρναμπούμι στην Μπανγκόκ .Η Thai Airways είναι ιδρυτικό μέλος της Star Alliance.αποτελεί βασικό μέτοχο που κατέχει το 39% μετοχών της Nok Air- μιας χαμηλού κόστους αεροπορικής εταιρίας με βάση την Μπανγκόκ.Με κεντρικό κόμβο της στο αεροδρόμιο Σουβαρναμπούμι στην Μπανγκόκ,η Thai Airways πετάει σε 72 προορισμούς σε 35 χώρες, χρησιμοποιώντας ένα στόλο από 85 αεροσκάφη. Η αεροπορική εταιρεία λειτουργεί μία από τις δέκα μακροβιότερές χωρίς στάση εμπορικές πτήσεις.Στις προτοπορίες της εταιρίας είναι η εμπορική πτήση του Boeing 777-300 από την Μπανγκόκ προς την Αθήνα (εποχιακά) που είναι η μεγαλύτερη χωρίς στάση πτήση για το συγκεκριμένο τύπο αεροσκάφους,όπως επίσης και η μεγαλύτερη χωρίς στάση εμπορική πτήση του Boeing 777 -200 από Μπανγκόκ προς Μπρισμπέιν.Η Thai Airways International είναι η πρώτη αεροπορική εταιρεία της Ασίας-Ειρηνικού που πετάει από και πρός το Διεθνές Αεροδρόμιο Χίθροου του Λονδίνου.

## Παραπομπές


## Εξωτερικοί σύνδεσμοι
* Η ιστοσελίδα της Thai Airways International

Κατηγορία:Αεροπορικές εταιρείες
Κατηγορία:Οικονομία της Ταϊλάνδης
Κατηγορία:Star Alliance
ΦΚ Σαιν-Λο Μάγχη

Η **Φουτμπόλ Κλαμπ Σαιν-Λο Μάγχη** (γαλλ. *Football club Saint-Lô Manche*) είναι γαλλική ποδοσφαιρική ομάδα με έτος ίδρυσης το 1965. Η έδρα της βρίσκεται στην πόλη Σαιν-Λο και το γήπεδό της είναι το Στάδιο Λουί Βιλλεμέρ, το οποίο έχει χωρητικότητα 5.000 θέσεων. Ο σύλλογος δημιουργήθηκε από τη συγχώνευση των συλλόγων Εσπεράνς ντε Σαιν-Λο και Σταντ Σαιν-Λουά.

Μετά από αρκετές σεζόν στη D3 στη διάρκεια των σεζόν 1980 και 1990, η ομάδα καταλήγει στη CFA στη διάρκεια της αναδιοργάνωσης των ερασιτεχνικών πρωταθλημάτων (δημιουργία της National). Η καλύτερή της βαθμολογία θα είναι η 4η τη σεζόν 1997/98.

Τον Ιανουάριο του 2002 η ομάδα εγκαινιάζει το νέο της γήπεδο απέναντι στην Αντάντ Σανουά Σαιν-Γκρατιέν (1-1).

Η ΦΚ υποβιβάζεται στη για πρώτη φορά στη CFA2 το 2002 και προβιβάζεται αυτόματα έπειτα από τα μπαράζ ανόδου των καλύτερων δεύτερων της CFA2, μετά από ένα εντυπωσιακό δεύτερο γύρο του πρωταθλήματος. Η ομάδα υποβιβάζεται για μια ακόμη φορά το 2004. Το 2007, παρά το γεγονός ότι η ομάδα ήταν επικεφαλής του βαθμολογικού πίνακα στο μεγαλύτερο μέρος της σεζόν, τελικά αποτυγχάνει να ανέβει στη CFA στη διάρκεια των δύο τελευταίων αγωνιστικών του πρωταθλήματος. Την επόμενη χρονιά η ομάδα τερματίζει 13η στη CFA2 και αναγκάζεται να δώσει μπαράζ παραμονής για την σωτηρία της απέναντι στην ΑΣ Σουαζύ-Λε-Ρουά. Η ήττα στη διαδικασία των πέναλτι αναγκάζει την ομάδα να περάσει μια σεζόν στη Division d'honneur. Η σεζόν 2008/2009 στη DH αποδεικνύεται δύσκολη παρά το σταθερό ρόστερ του συλλόγου, που όμως καταφέρνει να τερματίσει ως πρωταθλήτρια της κατηγορίας.

Δραματική η επιστροφή της ομάδας στη DH μετά το πέρας μιας σεζόν στη CFA2 το 2009/2010, και η αναχώρηση του Olivier Joba μετά από 15 χρόνια από τον πάγκο της ομάδας. Ο Stéphane Chapalain, πρώην αρχηγός του συλλόγου αναλαμβάνει τον Ιούνιο του 2010 ως ο νέος προπονητής της ομάδας.

## Οι πιο σημαντικοί αγώνες
* Κύπελλο Γαλλίας
** 1990 : φάση των 32 : Η Μπορντό (D1) κερδίζει τη Σαιν-Λο (D3) 8-0
** 1994 : φάση των 32 : Η Μιλούζ (D2) κερδίζει τη Σαιν-Λο (N2) 1-1, tab 4 à 2 
**1996 : φάση των 16 : Η Καέν (D1) κερδίζει τη Σαιν-Λο (CFA) 2-1 a.p.
**2006 : φάση των 32 : Η Αζαξιό (L1) κερδίζει τη Σαιν-Λο (CFA2) 2-0
**2007 : φάση των 32 : Η Μονπελλιέ (L2) κερδίζει τη Σαιν-Λο (CFA2) 4-1 (το γκολ ο Stéphane Chapalain)

## Εξωτερικοί σύνδεσμοι

* Επίσημη ιστοσελίδα της ΦΚ Σαιν-Λο  

Κατηγορία:Ιδρύσεις αθλητικών συλλόγων το 1965
Κατηγορία:Ιδρύσεις ποδοσφαιρικών ομάδων το 1965
Αντώνης Αγγελούλης (Βρατσάνος)

Ο **Αντώνης Αγγελούλης** (**Βρατσάνος**), (Λάρισα 1919-Αθήνα 25 Νοεμβρίου 2008) ήταν κορυφαία φυσιογνωμία του ΕΛΑΣ, επιφανής σαμποτέρ της Εθνικός Αντίστασης. Αργότερα έγινε ανώτερος αξιωματικός του ΔΣΕ, έζησε εξόριστος στην Τασκένδη ενώ συνεργάστηκε και με τον Κάρολο Παπούλια ενάντια στην δικτατορία.

## Βιογραφικό
Γεννήθηκε στη Λάρισα το 1919. Στον Ελληνοϊταλικό πόλεμο συμμετείχε στο αλβανικό μέτωπο ως έφεδρος ανθυπολοχαγός. Μετά την πτώση της Ελλάδας στους ναζί, ο Αγγελούλης πέρασε στις γραμμές της Εθνικής Αντίστασης, ως μέλος του ΕΑΜ με το παρωνύμιο Βρατσάνος από τον αντίστοιχο αγωνιστή και μπουρλοτιέρη της επανάστασης του 1821.

Στον ΕΛΑΣ αναδείχθηκε κορυφαίος σαμποτέρ, συμμετέχοντας σε σημαντικά σαμποτάζ εις βάρος των κατακτητών. Στη δράση του συμπεριλαμβάνεται ανατίναξη τραίνου στην κοιλάδα των Τεμπών.
Τέλη 1944 ή αρχές 1945 κυκλοφόρησε το βιβλίο του Αντώνη Αγγελούλη *Βροντάει ο Όλυμπος* από τις κομματικές εκδόσεις του ΚΚΕ, θεωρείται το πρώτο βιβλίο απομνημονευμάτων για την Εθνική Αντίσταση που κυκλοφόρησε.

Η σαμποταριστική του δράση συνεχίστηκε και στον Εμφύλιο στην Ελλάδα ως αντισυνταγματάρχη μηχανικού του ΔΣΕ.

Με την υποχώρηση του ΔΣΕ ο Αγγελούλης βρέθηκε πολιτικός πρόσφυγας στην Τασκένδη του Ουζμπεκιστάν και στη Ρουμανία.

Το 1956 διαφώνησε με την επέμβαση των ξένων Κομμουνιστικών Κομμάτων στα εσωτερικά του ΚΚΕ και την αποπομπή του Ζαχαριάδη από γενικό γραμματέα του κόμματος, και η νέα καθοδήγηση του κόμματος προχώρησε στη διαγραφή του.

Κατα τη διάρκεια της Χούντας ανέπτυξε αντιστασιακή δράση και συνεργάστηκε μεταξύ άλλων και με τον μετέπειτα Έλληνα Πρόεδρο της Δημοκρατίας Κάρολο Παπούλια.

Μετά την αναγνώριση από την Πολιτεία της Εθνικής Αντίστασης, ο Αγγελούλης αρνήθηκε να υποβάλλει αίτηση αναγνώρισης ως ένδειξη διαμαρτυρίας για το ότι άλλοι συναγωνιστές του δεν είχαν παρόμοια προνόμια.

Πέθανε το Νοέμβριο του 2008, και κηδεύτηκε με πολιτική κηδεία.

## Υστεροφημία
To 2007 ο Πρόεδρος της Δημοκρατίας Κάρολος Παπούλιας τον παρασημοφόρησε για τη Αντιστασιακή του δράση
ενώ όταν πέθανε το 2008, τον χαρακτήρισε εμβληματική φυσιογνωμία της Εθνικής Αντίστασης ενώ τόνισε πως *ο Βρατσάνος προσέφερε στην Πατρίδα πολύ περισσότερα από αυτά που του επιστράφησαν*. Το 2012 στο μουσείο Εθνικής Αντίστασης της Λάρισας έγιναν τα αποκαλυπτήρια της προτομής του.

Τον Απρίλη του 2017 παρουσία του πρωθυπουργού Αλέξη Τσίπρα δόθηκε σε σήραγγα των Τεμπών το όνομα του Βρατσάνου.

Στην ταινία Κόκκινο Τρένο (1982) του Τάκη Σιμωνετάτου, τον ρόλο του *Βρατσάνου* υποδύεται ο Νίκος Λυκομήτρος.

## Παραπομπές


Κατηγορία:Μέλη του ΕΑΜ
Κατηγορία:Έλληνες κομμουνιστές
Α
Κατηγορία:Μέλη του ΕΛΑΣ
Κέλλη Φλώρινας

Η **Κέλλη** ή **Κέλλα** είναι χωριό του νομού Φλώρινας που ανήκει στον δήμο Αμυνταίου. Έχει πληθυσμό 563 κατοίκων, σύμφωνα με την απογραφή του 2021. Το χωριό είναι κτισμένο σε υψόμετρο 934 μέτρων.

## Ιστορικά στοιχεία
Το χωριό  μετονομάστηκε από *Γκορνίτσοβο* σε Κέλλα το 1926 (με το ΦΕΚ 55/1926) . Η ονομασία οφείλεται στην παρακείμενη αρχαία ελληνική πόλη Κέλλα *(ή Κέλλη στην [[ελληνιστική Κοινή|ελληνιστική κοινή]])* που κατά τη Ρωμαϊκή εποχή, αποτέλεσε σημαντικό κόμβο της Εγνατίας οδού, καθώς από τα ρωμαϊκά οδοιπορικά αναφέρεται εδώ η ύπαρξη ρωμαϊκού σταθμού (mansio). Η Κέλλα υπήρξε έδρα επισκοπής κατά τους χριστιανικούς χρόνους. Η *Επισκοπή Κέλλας* δεν φαίνεται να επηρεάζεται από τις σλαβικές επιδρομές, καθώς υπάρχει σε αναφορές έως και τον 8ο αιώνα. 

Οι Κελλίτες συμμετείχαν στην Ελληνική Επανάσταση του 1821. Σημαντικότερος αγωνιστής ήταν ο Στάικος. Κατά τον Μακεδονικό Αγώνα, οι Κελλίτες συμμετείχαν, με κυριότερους αγωνιστές, τον οπλαρχηγό Μηνά Τσάλκο και το μετέπειτα δήμαρχο Φλώρινας, Τέγο Σαπουντζή. Άλλοι σημαντικοί Κελλίτες Μακεδονομάχοι ήταν οι Γρηγόριος Σαπουντζής, Λάζαρος Γέτσιος, Παπαπέτρος, Γεώργιος Ζήσης (Παπάς), Γεώργιος Ρώμας, Ιωάννης Σαπουντζής, Χρήστος Σαπουντζής, Σταύρος Τζώγας, Ιωάννης Τράικος (Χαλκίδας) και Κωνσταντίνος Τράικος.

Η ονομασία Γκορνίτσοβο συνέχισε να χρησιμοποιείται και στον προφορικό λόγο (ομιλίες - ενημερώσεις κλπ) αλλά και σε επίσημα έγγραφα μέχρι την δεκαετία του 60. Το 1963 η υπ' αριθμό 111989/1963 Διαταγή του Υπουργείου Εσωτερικών, κοινοποιηθείσα με την 31444/27-Φεβ-1968 από τον Νομάρχη Φλώρινας, απαγόρευσε στους κατοίκους τη χρήση της παλαιότερης ονομασίας. Σύμφωνα με την απόφαση αυτή, την εποχή εκείνη, όποιος σε έγγραφο αναφερόταν στο παλαιότερο όνομα θα τιμωρούνταν με πρόστιμο αλλά και φυλάκιση.

## Γεωγραφικά στοιχεία
Το χωριό βρίσκεται 27 χιλιόμετρα ανατολικά από την Φλώρινα και 22 χιλιόμετρα από το Αμύνταιο. Στα νότια είναι η λίμνη Πετρών, ανατολικά η Λίμνη Βεγορίτιδα και στα νότια περνάει η ΕΟ Φλώρινας - Έδεσσας. Η περιοχή νότια και ανατολικά της Κέλλας έχει χαρακτηριστεί ως βιότοπος Natura2000.

## Σημαντικοί Κελλιώτες
* Στάικος, αγωνιστής της Ελληνικής επανάστασης του 1821
* Μηνάς Τσάλκος, Μακεδονομάχος οπλαρχηγός
* Στέργιος (Τέγος) Σαπουντζής, Μακεδονομάχος, δήμαρχος Φλώρινας

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Σιμάο Μάτε Τζούνιορ

Ο **Σιμάο Μάτε Τζούνιορ** είναι ένας Μοζαμβικανός ποδοσφαιριστής, που αγωνίζεται στην Αλ Αχλί. Γεννήθηκε στις 23 Ιουλίου του 1988 στην Ινχάκα, πόλη της Μοζαμβίκης.

## Καριέρα
Ο νεαρός ποδοσφαιριστής πήγε στην Ελλάδα το καλοκαίρι του 2007, μέχρι τότε αγωνιζόταν με τη φανέλα της Μοζαμβικανής Κλούμπε Φεροβιάριο Ντε Μαπούτο. Στην τελευταία πήγε το 2003. Αρχικά στον Παναθηναϊκό δοκιμάστηκε για δύο εβδομάδες και στη συνέχεια υπέγραψε τετραετές συμβόλαιο. Από τότε έχει καταφέρει να εντυπωσιάσει τον προπονητή αλλά και τους οπαδούς της ομάδας με τη σταθερότητα, τη δύναμη και την επιμονή του. Ανεξάρτητα από το νεαρό της ηλικίας του, έκανε μερικές εμφανίσεις με την πρώτη ομάδα και απότέλεσε μια πολύτιμη λύση για τον προπονητή του Χενκ Τεν Κάτε.
Αν και αποκτήθηκε για να αγωνίζεται στην άμυνα, οι περιστάσεις και οι τραυματισμοί των συμπαικτών του ανάγκασαν τον προπονητή της ομάδας να χρησιμοποιήσει τον Σιμάο ως αμυντικό μέσο, αν και ο παίκτης θεωρείται από τους οπαδούς της ομάδας περισσότερο ως μέσος παρά ως αμυντικός.

Ο Σιμάο θεωρείται ως ένας από τους καλύτερους παίκτες της ομάδας από πολλούς οπαδούς κάτι που αποτελεί έκπληξη, δεδομένης της σχετικής ανωνυμίας του και του χαμηλού κόστους της μεταγγραφής του. Η πρώτη του σεζόν κρίθηκε ιδιαίτερα επιτυχημένη, με τον ίδιο να μετράει 27 συμμετοχές με την πρώτη ομάδα. Στην δεύτερή του σεζόν, σκόραρε ένα εξαιρετικό γκολ με σουτ στην κίνηση στα πλαίσια του τρίου προκριματικού γύρου του Τσάμπιονς Λιγκ απέναντι στην Σπάρτα Πράγας, σε εκτός έδρας αναμέτρηση. Συνέχισε να εντυπωσιάζει στην Ελλάδα και στο Τσάμπιονς Λιγκ, κυρίως με το επιτυχημένο μαρκάρισμα του Ντιέγκο και την εξουδετέρωση των επιθέσεών του στη διάρκεια της νίκης του Παναθηναϊκού απέναντι στην Βέρντερ Βρέμης με 3–0.

Ο Σιμάο συμπεριλήφθηκε στη λίστα του περιοδικού Tuttosport με τους 40 καλύτερους νεαρούς ποδοσφαιριστές παγκοσμίως, αποτελώντας τον πρώτο Μοζαμβικανό ποδοσφαιριστή που καταφέρνει κάτι τέτοιο.

Στις 20 Φεβρουαρίου 2009, ο Σιμάο υπέγραψε νέο συμβόλαιο με τον Παναθηναϊκό που περιελάμβανε αυξημένη ρήτρα αποδέσμευσής του, ενώ τρεισήμισι χρόνια μετά αποχώρησε με νέο προορισμό στην καριέρα του την Κίνα.

## Τίτλοι
### Παναθηναϊκός

* Σουπελίγκ Ελλάδα: 2010
* Κύπελλο Ελλάδας''': 2010

## Παραπομπές


## Πηγές

* onsports
* sport.gr
* leoforos.gr

Κατηγορία:Μοζαμβικανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Μοζαμβίκης
Κατηγορία:Ποδοσφαιριστές Σαντόνγκ Λουνένγκ Ταϊσάν ΦΚ
Κατηγορία:Ποδοσφαιριστές Λεβάντε ΟΝ
Κατηγορία:Ποδοσφαιριστές Αλ Αχλί ΣΚ (Ντόχα)
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Ξένοι ποδοσφαιριστές στο Κατάρ
Χονδριχθύες

Οι **χονδριχθύες** είναι ψάρια με σπόνδυλους από χόνδρο (σε αντίθεση με τους οστεϊχθύες), σαγόνια και ζευγαρωτά πτερύγια, λέπια και δίχωρη καρδιά. Αποτελούνται από δύο υφομοταξίες, τους ελασμοβράχιους (καρχαρίες, σαλάχια) και τους ολοκέφαλους (χίμαιρες). Η λέξη προέρχεται ετυμολογικά από τις ελληνικές λέξεις *χόνδρος* και *ιχθύς*, και  σημαίνει χόνδρινο ψάρι.

## Μορφολογία
Ο σκελετός είναι χόνδρινος. Η νωτιαία χορδή, η οποία είναι παρούσα στους νέους, αντικαθίσταται σταδιακά από χόνδρο. Οι χονδριχθύες δεν έχουν, επίσης, πλευρά, έτσι ώστε εάν εγκαταλείψουν το νερό, το βάρος του σώματος στα μεγαλύτερα είδη , θα συντρίψει τα εσωτερικά όργανά τους πολύ πριν πάθουν ασφυξία.

Δεδομένου ότι δεν έχουν το μυελό των οστών, τα ερυθρά αιμοσφαίρια παράγονται στο σπλήνα και το επιγονάδιο όργανο (ειδικό ιστό γύρω από τις γονάδες, οι οποίες επίσης πιστεύεται ότι παίζουν ρόλο στο ανοσοποιητικό σύστημα). Επίσης παράγονται στο όργανο του Leydig, το οποίο βρίσκεται μόνο στους χονδριχθύες, αν και μερικά δεν το κατέχουν. Η υποκατηγορία Ολοκέφαλοι, η οποία είναι μια πολύ εξειδικευμένη ομάδα, δεν έχει ούτε το όργανο του Leydig ούτε το επιγονάδιο όργανο.
Herbert Quandt Medien-Preis

Το **Herbert Quandt Medien-Preis** (Βραβείο μέσον μαζικής ενημέρωσης Herbert Quandt) είναι ένα βραβείο που δίδεται στη μνήμη του επιχειρηματία Herbert Quandt από το ίδρυμα Johanna-Quandt-Stiftung που ανήκει στην Johanna Quandt γνωστή μεγαλομέτοχο της BMW.

Το 2011 δόθηκε το βραβείο στην εφημερίδα *[[Bild]]-Zeitung* της Axel Springer AG σχετικά με με τα δημοσιεύματα της για την κρίση της Ελλάδος και του Ευρώ. Η εφημερίδα είχε αποκαλέσει τους Έλληνες με αρνητικές εκφράσεις, συνήθως ως Χρεοκοπημένους-Έλληνες ("Pleite-Griechen").

## Παραπομπές


Κατηγορία:Βραβεία δημοσιογραφίας στη Γερμανία
Μπεν Τζόνσον (δρομέας)

Ο **Μπεν Τζόνσον** (*Benjamin Sinclair «Ben» Johnson*, γέννηση 30 Δεκεμβρίου 1961) είναι πρώην δρομέας αγώνων ταχύτητας από τον Καναδά, ο οποίος γεννήθηκε στη Τζαμάικα και το 1976 μετανάστευσε στον Καναδά. Κατά τη διάρκεια της δεκαετίας του 1980 είχε κερδίσει μετάλλια σε Ολυμπιακούς Αγώνες και σε Παγκόσμια Πρωταθλήματα Στίβου.

## Το σκάνδαλο του 1988
Στους Ολυμπιακούς Αγώνες της Σεούλ το 1988 κέρδισε το χρυσό μετάλλιο στα 100 μέτρα, στις 24 Σεπτεμβρίου, κάνοντας παγκόσμιο ρεκόρ με χρόνο 9,79 δευτερόλεπτα, δύο ημέρες όμως αργότερα βρέθηκε θετικός σε αναβολικά, για χρήση στανοζολόλ και έτσι του αφαιρέθηκε τόσο το χρυσό μετάλλιο (που δόθηκε στον Καρλ Λιούις) όσο και το ρεκόρ. Στη δίκη που ακολούθησε το 1989 στον Καναδά, τιμωρήθηκε με αποκλεισμό 18 μηνών, ενώ έχασε και όλα τα προηγούμενα παγκόσμια ρεκόρ του, αφού τον Σεπτέμβριο του 1989 αναγκάστηκε να παραδεχθεί στη δίκη ότι είχε κάνει επί χρόνια, από το 1981 έως το 1988, χρήση απαγορευμένων ουσιών. Έτσι, αφαιρέθηκε και το χρυσό μετάλλιο του Παγκοσμίου Πρωταθλήματος Στίβου του 1987 στη Ρώμη, όπου είχε πρωτεύσει με χρόνο 9,83 δευτερόλεπτα, επίσης παγκόσμιο ρεκόρ που ακυρώθηκε.

Τέλος, του αφαιρέθηκαν και όλες οι διεθνείς διακρίσεις που του είχαν απονεμηθεί, όπως Αθλητής της Χρονιάς από την L'Équipe, Αθλητής της Χρονιάς του Associated Press κα. Διατήρησε τα χάλκινα μετάλλια που κατέκτησε στους Ολυμπιακούς Αγώνες του 1984 στα 100 μέτρα και στην σκυταλοδρομία 4x100 μέτρα.

## Δείτε επίσης
* Θερινοί Ολυμπιακοί Αγώνες 1988
* Καρλ Λιούις

## Παραπομπές


## Εξωτερικοί σύνδεσμοι
*http://news.bbc.co.uk/onthisday/hi/dates/stories/september/24/newsid_2529000/2529005.stm
*http://guardian.co.uk/sport/2012/may/25/ben-johnson-seoul-olympics-1988

Κατηγορία:Καναδοί αθλητές του στίβου
Κατηγορία:Δρομείς ταχύτητας
Κατηγορία:Καναδοί Ολυμπιονίκες 
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Χάλκινοι Ολυμπιονίκες του στίβου 
Κατηγορία:Ντόπινγκ στον αθλητισμό
Χαράντζκι

Το Χαράντζκι (λευκ.Гарадскі стадыён=Δημοτικό Γήπεδο) είναι ένα ποδοσφαιρικό γήπεδο στην πόλη Μπορίσοφ της Λευκορωσίας. Κατασκευάστηκε το 1963 και είναι η έδρα της ομάδας ΜΠΑΤΕ Μπορίσοφ. Χωράει 5.402 θεατές.

Στο στάδιο επιτρέπεται η διεξαγωγή αγώνων μέχρι τον 3ο προκριματικό γύρο του ΟΥΕΦΑ Τσάμπιονς Λιγκ και μέχρι το πλέι-οφ του ΟΥΕΦΑ Γιουρόπα Λιγκ. Για τα επόμενα στάδια των διοργανώσεων η ΜΠΑΤΕ Μπορίσοφ πρέπει να χρησιμοποιεί μεγαλύτερα γήπεδα, συνήθως το Στάδιο Ντιναμό στο Μινσκ. Το 2010 το Χαράντζκι χρησιμοποιήθηκε από την Torpedo Zhodino στο δεύτερο προκτιματικό γύρο του Γιουρίπα Λιγκ. 

Κατηγορία:Αθλητικές εγκαταστάσεις στη Λευκορωσία
Κατηγορία:ΜΠΑΤΕ Μπορίσοφ
Κατηγορία:Στάδια ποδοσφαίρου στη Λευκορωσία
Άζωρος Λάρισας

Ο **Άζωρος** (πρώην *Βουβάλα*) είναι χωριό του δήμου Ελασσόνας του νομού Λάρισας. Βρίσκεται στο βορειοδυτικό τμήμα του νομού και σύμφωνα με τα στοιχεία της απογραφής του 2011, ο πληθυσμός του ανέρχεται στους 333 μόνιμους κατοίκους.

## Γενικά και ιστορικά στοιχεία
Ο Άζωρος είναι κτισμένος σε υψόμετρο 520 μέτρων στους πρόποδες του βουνού Αμάρμπεης, σε απόσταση 18 χιλιομέτρων από την Ελασσόνα, κοντά στα ερείπια της ομώνυμης αρχαίας θεσσαλικής πόλης. Μέχρι το 1991 έφερε την ονομασία *Βουβάλα*. Απελευθερώθηκε από τον ελληνικό στρατό κατά τη διάρκεια των Βαλκανικών Πολέμων ενώ υπέστη αρκετές καταστροφές στην περίοδο της Κατοχής και του Εμφυλίου.

Η πλειοψηφία των κατοίκων του ασχολείται με τη γεωργία και την κτηνοτροφία ενώ οι κυριότερες εκδηλώσεις του χωριού πραγματοποιούνται στις 7 Ιανουαρίου (περιφορά εικόνας από τη μονή Ολυμπιωτίσσης), στις 26 Ιουλίου (γιορτή της Αγίας Παρασκευής) και την Καθαρά Δευτέρα με το έθιμο της αναπαράστασης παραδοσιακού γάμου.

Διοικητικά ο Άζωρος υπαγόταν μέχρι το 1997 στην επαρχία Ελασσόνας. Στη συνέχεια εντάχθηκε στον καποδιστριακό δήμο Σαρανταπόρου ενώ από το 2011 αποτελεί έδρα της τοπικής κοινότητας Αζώρου του δήμου Ελασσόνας.

## Απογραφές Πληθυσμού

## Παραπομπές


## Εξωτερικοί σύνδεσμοι
* www.azoros.gr
* www.azoros.com.gr

Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Απογραφή Πληθυσμού 2001 (Κύπρος)

Η **Απογραφή Πληθυσμού 2001** ήταν η 13η απογραφή πληθυσμού της Κύπρου. Διενεργήθηκε στην Κύπρο την 1η Οκτωβρίου 2001, από τη Στατιστική Υπηρεσία του Υπουργείου Οικονομικών. Η απογραφή κάλυψε τις ελεύθερες περιοχές της Κύπρου, δηλαδή δεν απογράφηκαν οι κατεχόμενες περιοχές και οι Βρετανικές βάσεις. Η προηγούμενη απογραφή ήταν του 1992.

Συνοπτικά, το αποτέλεσμα της απογραφής ήταν η καταγραφή πληθυσμού 703.529 κατοίκων, 345.322 ανδρών και 358.207 γυναικών. Εκτός από την αριθμητική καταγραφή του πληθυσμού, η απογραφή περιλάμβανε και ερωτηματολόγια που σκοπό είχαν τη συλλογή πληροφοριών για τη δημογραφική και κοινωνική κατάσταση της χώρας.

## Επαρχίες
Ο πιο κάτω πίνακας συγκρίνει τα αποτελέσματα των απογραφών του 1992 και του 2001:

## Δήμοι
Οι ακόλουθοι πίνακες καταγράφουν τον καταμετρημένο πληθυσμό για τους είκοσι τέσσερις ελεύθερους δήμους της Κύπρου, ανά επαρχία:
### Επαρχία Λευκωσίας

### Επαρχία Αμμοχώστου

### Επαρχία Λάρνακας

### Επαρχία Λεμεσού

### Επαρχία Πάφου

## Άλλα αποτελέσματα
; Κατανομή σε αστικές ή αγροτικές περιοχές: Από το σύνολο του πληθυσμού, 485.304 ή ποσοστό 69% διένεμεναν σε αστικές περιοχές, και 218.225 ή ποσοστό 31% σε αγροτικές.
; Μορφωτικό επίπεδο: Από το σύνολο των 542.087 ατόμων ηλικίας άνω των 15 ετών, 2,1% δεν έχουν πάει ποτέ σχολείο, 6,4% δεν έχουν τελειώσει το δημοτικό, 20,6% έχουν τελειώσει μόνο το δημοτικό, 13,0% το Γυμνάσιο, 35,3% το Λύκειο, 9,6% Κολέγιο, 12,3% Πανεπιστήμιο, και 0,4% κατέχουν Διδακτορικό. Από τις πρώτες δύο ομάδες (καθόλου σχολείο ή δεν έχουν τελειώσει δημοτικό) το 94,1% είναι ηλικίας άνω των 50 ετών.

## Πηγές
*
*
*
*
*
*

Κατηγορία:Απογραφές πληθυσμού (Κύπρος)
Θεωρία σκέδασης

Στη φυσική και τα μαθηματικά, η **θεωρία σκέδασης** αποτελεί ένα θεωρητικό εργαλείο διερεύνησης του τρόπου με τον οποίο σκεδάζονται σωματίδια και κύματα. Η θεωρία σκέδασης έχει ευρύ φάσμα εφαρμογών, από τον τρόπο με τον οποίο αλληλεπιδρούν μακροσκοπικά αντικείμενα όπως μπάλες του μπιλιάρδου μέχρι την σκέδαση ηλιακού φωτός από τα μόρια της ατμόσφαιρας (σκέδαση Ρέιλι). Αυστηρότερα, η θεωρία σκέδασης ασχολείται με τη μελέτη των διαφορικών εξισώσεων που διέπουν τα διάφορα φαινόμενα σκέδασης.

Υπάρχουν δύο διαφορετικοί τρόποι να αντιμετωπίσει κανείς ένα πρόβλημα σκέδασης — ο **ευθύς** και ο **αντίστροφος**. Ο πρώτος τρόπος ασχολείται με τη μελέτη του τρόπου διανομής της ροής των σκεδαζόμενων κυμάτων/σωματιδίων στο χώρο γνωρίζοντας τα φυσικά χαρακτηριστικά του σκεδαστή. Ο δεύτερος τρόπος ασχολείται με τον καθορισμό των φυσικών χαρακτηριστικών του σκεδαστή (π.χ. μέγεθος, εσωτερική δομή) βάσει του τρόπου με τον οποίο διανέμεται η ροή σκεδαζόμενων κυμάτων/σωματιδίων στο χώρο.

Η θεωρία σκέδασης έχει εφαρμογές σε πολλούς κλάδους της σύγχρονης επιστήμης, όπως είναι ο ηχοεντοπισμός, ο ραδιοεντοπισμός, η γεωφυσική, η ακτινοδιαγνωστική και η κβαντική θεωρία πεδίου.

## Θεωρία σκέδασης στη φυσική
Η θεωρία σκέδασης εφαρμόζεται στη μελέτη διαφόρων φυσικών φαινομένων που εμφανίζονται στη φύση, όπως

*Σκέδαση Ρέιλι
*Οπισθοσκέδαση
*Διάχυση
*Σκέδαση νετρονίων
*Σκέδαση Κόμπτον
*Σκέδαση Μι
*Σκέδαση Μοττ
*Σκέδαση Μπρίλλουιν
*Σκέδαση Ράμαν
*Κρυσταλλογραφία ακτίνων-Χ
*Σκέδαση Τόμσον

Κατηγορία:Κβαντική μηχανική
Θηκόγραμμα

Το **θηκόγραμμα** είναι ένας γραφικός τρόπος παρουσίασης πέντε περιληπτικών μέτρων μιας κατανομής ομαδοποιημένων δεδομένων, με συνδυασμό των οποίων είναι δυνατή η άντληση περισσότερων πληροφοριών από αυτήν που περιέχεται στα πέντε αυτά μέτρα. 

Πρόκειται για ένα χρήσιμο διάγραμμα, ειδικά όσον αφορά τη σύγκριση συνεχών κατανομών σε διαφορετικούς πληθυσμούς (π.χ. το εισόδημα μεταξύ ανδρών -γυναικών). Για τη κατασκευή του δημιουργείται ένα ορθογώνιο πλαίσιο με βάσεις το πρώτο και το τρίτο τεταρτημόριο. Ενδιάμεσα τοποθετείται η διάμεσος (το 2ο τεταρτημόριο). Από τα μέσα των βάσεων αναπτύσσονται γραμμές οι οποίες συνδέουν τις οριακές τιμές της μεταβλητής. Ο υπολογισμός των οριακών τιμών γίνεται βάσει ενός μαθηματικού τύπου που δε θα αναφερθεί. Απλώς επισημαίνουμε ότι καλύπτει αρκετή απόσταση προς τις δύο πλευρές των δεδομένων. Αν υπάρχουν και άλλες τιμές εκτός των οριακών τιμών, αυτές δηλώνονται επιπλέον, συνήθως με αστερίσκους ή κουκκίδες.

## Παραπομπές


Κατηγορία:Διαγράμματα
Κενενίσα Μπεκέλε

Ο **Κενενίσα Μπεκέλε** (γεννήθηκε 13 Ιουνίου 1982) είναι Αιθίοπας αθλητής, δρομέας μεγάλων αποστάσεων, τρεις φορές χρυσός Ολυμπιονίκης στα 5.000 και 10.000 μέτρα, ενώ έχει κερδίσει πέντε χρυσά σε παγκόσμια πρωταθλήματα. Θεωρείται ένας από τους σημαντικότερους δρομείς μεγάλων αποστάσεων όλων των εποχών.

## Παραπομπές


Κατηγορία:Δρομείς μεγάλων αποστάσεων
Κατηγορία:Μαραθωνοδρόμοι 
Κατηγορία:Αιθίοπες αθλητές του στίβου
Κατηγορία:Αιθίοπες Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Ιβάν Πεδρόσο

Ο **Ιβάν Πεδρόσο** (ισπανικά: *Iván Lázaro Pedroso Soler*, γεννήθηκε 17 Δεκεμβρίου 1972) είναι πρώην αθλητής του άλματος εις μήκος από την Κούβα. Ήταν χρυσός Ολυμπιονίκης το 2000 στους Αγώνες του Σίδνεϊ, ενώ υπήρξε πέντε φορές πρωταθλητής κόσμου στον ανοικτό στίβο και τέσσερις στον κλειστό.

## Βιογραφία

Ο Ιβάν Πεδρόσο γεννήθηκε στις 17 Δεκεμβρίου 1972 στην Αβάνα.

Από το 1993 μέχρι το 2001 κυριάρχησε στο άλμα εις μήκος στα Παγκόσμια Πρωταθλήματα ανοικτού και κλειστού στίβου. Το 1993 κέρδισε το χρυσό μετάλλιο στο Παγκόσμιο Πρωτάθλημα Ανοικτού Στίβου, στο Τορόντο με άλμα στα 8,23 μ. Δύο χρόνια αργότερα ήταν και πάλι πρώτος στον ανοικτό στίβο, στο Παγκόσμιο Πρωτάθλημα ρωτάθλημα που διεξήχθη στο Γκέτεμποργκ, με 8,70 μέτρα αλλά κέρδισε το χρυσό μετάλλιο και στο Παγκόσμιο Πρωτάθλημα Κλειστού Στίβου, στη Βαρκελώνη με 8,51 μ.

Ακολούθησαν τα χρυσά μετάλλια στο Παρίσι και στην Αθήνα στον κλειστό και στον ανοικτό στίβο αντίστοιχα το 1997. Στη γαλλική πρωτεύουσα έκανε άλμα 8,51 μ. ενώ στην Ελλάδα 8,42 μ. Το 1999 κέρδισε και πάλι το χρυσό μετάλλιο, τόσο στον κλειστό όσο και στον ανοικτό Στίβο, στα Παγκόσμια Πρωταθλήματα, που αυτή τη φορά διεξήχθησαν στο Μαεμπάσι, στην Ιαπωνία και στη Σεβίλλη αντίστοιχα. Στην Ιαπωνία πήδησε 8,62 μ., ενώ στη Σεβίλλη 8,56 μ.

Τέλος, το 2001 ήταν πρώτος στο Παγκόσμιο Πρωτάθλημα Κλειστού Στίβου στην Λισαβώνα, με 8,43 μ. και στο Παγκόσμιο Πρωτάθλημα Ανοικτού Στίβου στο Έντμοντον του Καναδά, 8,55 μ.

Με ένα άλμα στα 8,55 μ. ο Πεδρόσο κέρδισε το 2000 και το μοναδικό ολυμπιακό του μετάλλιο (που ήταν χρυσό), στο Σίδνεϊ.

Επίσης ήταν πρώτος τρεις φορές σε Παναμερικανικούς Αγώνες: το 1995, το 1999 και το 2003, ενώ ήταν τρίτος στο ντεμπούτο του σε μεγάλους αγώνες το 1991 στην Αβάνα. 

Το καλύτερο άλμα του Πεδρόσο στον κλειστό στίβο ήταν 8,62 μ. και το έκανε στο Μαεμπάσι το 1999, ενώ στον ανοικτό στίβο επίσημα, ήταν 8,71 μ. και το έκανε στη Σαλαμάνκα το 1995. Την ίδια αυτή χρονιά όμως στο Σεστριέρε, στην Ιταλία, πήδηξε 8,96 μ. που θα αποτελούσε νέο παγκόσμιο ρεκόρ, κατά ένα εκατοστό περισσότερο από αυτό του Μάικ Πάουελ. Όμως, το αποτέλεσμα αυτό δε διαβιβάστηκε για επικύρωση στην IAAF από την Ιταλική Ομοσπονδία Στίβου, που υποστήριξε ότι επειδή κάποιος στάθηκε μπροστά στο ανεμόμετρο, δεν μπόρεσαν να μετρήσουν αν και πόσο θετικός ήταν ο άνεμος κατά τη διάρκεια του άλματος.

## Παραπομπές


Κατηγορία:Κουβανοί αθλητές
Κατηγορία:Κουβανοί Ολυμπιονίκες
Κατηγορία:Άλτες του μήκους
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Ζηνοδότιον (Μεσοποταμία)

Η πόλη **Ζηνοδότιον** (αλλιώς και **Ζηνοδοτία**) ήταν αρχαία ελληνική πόλη στην βορειοδυτική Μεσοποταμία (Μυγδονία).

Ιδρύθηκε από Μακεδόνες στρατιώτες (πιθανόν απομάχους) στα τέλη του 4ου αιώνα με αρχές 3ου αιώνα π.Χ. Την αναφέρουν ο Στέφανος ο Βυζάντιος και οι ιστορικοί Δίων Κάσσιος και Πλούταρχος. Από τον τελευταίο πληροφορούμαστε ότι ο Ρωμαίος στρατηγός Μάρκος Λικίνιος Κράσσος, όταν διέσχισε τον Ευφράτη ποταμό προκειμένου να αναμετρηθεί με τους Πάρθους (53 π.Χ.), κατέλαβε πολλές εντόπιες και ελληνικές πόλεις (οι περισσότερες παραδόθηκαν εκούσια). Τότε το Ζηνοδότιον το εξουσίαζε ο Έλληνας τύραννος Απολλώνιος. Οι Ρωμαίοι του Κράσσου κυρίευσαν την πόλη και τοποθέτησαν σε αυτήν ρωμαϊκή φρουρά, όπως έκαναν και με τις άλλες.

Άγνωστο επίσης παραμένει από ποιον Ζηνόδοτο πήρε την ονομασία της η πόλη: πιθανόν να ονομάστηκε από τον Ζηνόδοτο της Μαλλού της Κιλικίας, έναν μαθητή του συμπατριώτη Κράτη (ο οποίος Ζηνόδοτος ήταν οπαδός του γεωκεντρικού συστήματος). 

Άγνωστη ακόμη παραμένει και η τοποθεσία της ελληνιστικής πόλεως, η οποία διχάζεται μεταξύ των πόλεων Judaydat Khabur, ή του As Sabkha ή ακόμη καλύτερα του Tibni. Το μόνο σίγουρο ήταν ότι βρισκόταν ανατολικά του Νικηφορίου του Μεγάλου Αλεξάνδρου και νοτίως της Εδέσσης. Φαίνεται ότι εκεί το ελληνικό στοιχείο είχε σε μεγάλο βαθμό αφομοιωθεί από τους ντόπιους Αραμαίους (όπως υποστηρίζει ο καθηγητής Dr. Muhammad Shamsaddin Megalommatis), σε αντίθεση με το Νικηφόριον που δέχθηκε τον Κράσσο. 
## Αναφορές


## Πηγές
*  Η ήττα του Κράσσου στις Κάρρες, μέρος 1.
* Πλουτάρχου *[[Βίοι Παράλληλοι|Βίοι παράλληλοι]]*, Μάρκος Κράσσος.
* Γιόχαν Γκούσταφ Ντρόιζεν Ιστορία των Επιγόνων του Μεγάλου Αλεξάνδρου, εκδ. ελεύθερη σκέψις.

Κατηγορία:Αρχαίες πόλεις της Μεσοποταμίας
Φράνσις Ομπικβέλου

Ο **Φράνσις Ομπιόρα Ομπικβέλου** (αγγλικά: **Francis Obiorah Obikwelu**), (γεν. 1978) είναι αθλητής του στίβου που τρέχει στα 100 και στα 200 μέτρα. Γεννήθηκε στη Νιγηρία και αρχικά συμμετείχε στους αγώνες με τα χρώματα της αφρικανικής χώρας ενώ από το 2001, οπότε πήρε την πορτογαλική υπηκοότητα, αγωνίζεται για την Πορτογαλία και έχει κερδίσει μετάλλια σε Παγκόσμια Πρωταθλήματα και για τις δύο χώρες τόσο στα 100 όσο και στα 200 μέτρα. Στους Ολυμπιακούς αγώνες το 2004 κέρδισε το ασημένιο μετάλλιο στα 100 μέτρα. 

## Παραπομπές


Κατηγορία:Δρομείς ταχύτητας
Κατηγορία:Νιγηριανοί αθλητές του στίβου
Κατηγορία:Πορτογάλοι αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αργυροί Ολυμπιονίκες του στίβου
1273 Χέλμα

Η **Χέλμα (Helma)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,864. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα μιας γνωστής του Γερμανού αστρονόμου Βέρνερ Σάουμπ.

## Φυσικά χαρακτηριστικά
Τα κυρίως φυσικά χαρακτηριστικά της Χέλμα είναι άγνωστα. Η Χέλμα περιστρέφεται γύρω από τον εαυτό της μία φορά κάθε 6 ώρες και 5,1 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χελμα
1274 Ντελπορτία

μικρογραφία|Η τροχιά του αστεροειδούς 1274 Ντελπορτία
Η **Ντελπορτία (Delportia)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,869. Ανακαλύφθηκε το 1932 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή του.

## Φυσικά χαρακτηριστικά
Η μέση διάμετρος της Ντελπορτίας εκτιμάται σε 14,8 χιλιόμετρα περίπου. Ο φασματικός τύπος της είναι **S** (λιθώδης). Η Ντελπορτία περιστρέφεται γύρω από τον εαυτό της μία φορά κάθε 5 ώρες και 37 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντελπορτια